Komission asetus (EY) N:o 2066/2002, annettu 21 päivänä marraskuuta 2002, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä (Carne de Bovino Cruzado dos Lameiros do Barroso, Pruneaux d' Agen — Pruneaux d'Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef)



Virallinen lehti nro L 318 , 22/11/2002 s. 0004 - 0005



Komission asetus (EY) N:o 2066/2002, annettu 21 päivänä marraskuuta 2002, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä (Carne de Bovino Cruzado dos Lameiros do Barroso, Pruneaux d' Agen - Pruneaux d'Agen mi-cuits, Carciofo romanesco del Lazio, Aktinidio Pierias, Milo Kastorias, Welsh Beef) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 2796/2000(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Portugali toimitti komissiolle asetuksen (ETY) N:o 2081/92 5 artiklan mukaisesti maantieteellistä merkintää koskevan rekisteröintihakemuksen nimitykselle "Carne de Bovino Cruzado dos Lameiros do Barroso", Ranska nimitykselle "Pruneaux d'Agen - Pruneaux d'Agen mi-cuits", Italia nimitykselle "Carciofo Romanesco del Lazio", Kreikka nimityksille "Aktinidio Pierias" ja "Milo Kastorias" ja Yhdistynyt kuningaskunta nimitykselle "Welsh Beef". (2) Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaisia ja että niissä on kaikki sen 4 artiklassa edellytetyt tiedot. (3) Asetuksen (ETY) N:o 2081/92 7 artiklassa tarkoitettuja vastalauseita ei ole toimitettu komissioon sen jälkeen, kun tämän asetuksen liitteessä mainitut nimitykset julkaistiin Euroopan yhteisöjen virallisessa lehdessä(3). (4) Tällä välin hakemuksen jättänyt ryhmittymä "Welsh Beef Promotions" oli muuttanut nimekseen "Welsh Lamb and Beef Promotions Ltd.". (5) Tämän vuoksi kyseiset nimitykset voidaan lisätä "Suojattujen alkuperänimitysten ja suojattujen maantieteellisten merkintöjen rekisteriin", ja niitä on näin ollen pidettävä yhteisössä suojattuina alkuperänimityksinä tai suojattuina maantieteellisinä merkintöinä. (6) Tämän asetuksen liite täydentää asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 1495/2002(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä mainituilla nimityksillä ja lisätään kyseiset nimitykset asetuksen (ETY) N:o 2081/92 6 artiklan 3 kohdan mukaisina suojattuina maantieteellisinä merkintöinä (SMM) "Suojattujen alkuperänimitysten ja suojattujen maantieteellisten merkintöjen rekisteriin". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä marraskuuta 2002. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EYVL L 324, 21.12.2000, s. 26. (3) EYVL C 21, 25.1.2000, s. 18 (Welsh Beef). EYVL C 21, 24.1.2002, s. 27 (Carne de Bovino Cruzado dos Lameiros do Barroso). EYVL C 46, 20.2.2002, s. 5 (Pruneaux d' Agen - Pruneaux d' Agen mi-cuits). EYVL C 51, 26.2.2002, s. 26 (Carciofo Romanesco del Lazio). EYVL C 76, 27.3.2002, s. 7 (Aktinidio Pierias). EYVL C 67, 16.3.2002, s. 29 (Milo Kastorias). (4) EYVL L 327, 18.12.1996, s. 11. (5) EYVL L 225, 22.8.2002, s. 11. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Tuore naudanliha PORTUGALI Carne de Bovino Cruzado dos Lameiros do Barroso (SMM) YHDISTYNYT KUNINGASKUNTA Welsh Beef (SMM) Hedelmät - kuivatut hedelmät RANSKA Pruneaux d' Agen - Pruneaux d' Agen mi-cuits (SMM) Hedelmät ja vihannekset ITALIA Carciofo Romanesco del Lazio (SMM) KREIKKA Ακτινίδιο Πιερίας (Aktinidio Pierias) (SMM) Μήλο Καστοριάς (Milo Kastorias) (SMM)